S-706/2023

Mál þetta sem var dómtekið 3. maí 2023 höfðaði Lögreglustjórinn á höfuðborgarsvæðinu með ákæru 14. mars 2023 á hendur ákærða S-kk-þgf B-kk-þgf A-kk-þgf, kt. 000000- 0000, [...]:

„ fyrir eftirtalin brot, með því að hafa:

1. Sunnudaginn 21. nóvember 2021 ekið bifreiðinni [...] sviptur ökurétti um Vesturlandsveg í Reykjavík, við N1.

M: [...]

2. Fimmtudaginn 17. febrúar 2022 ekið bifreiðinni [...] sviptur ökurétti á bifreiðastæði við Stóragerði í Reykjavík.

M: [...]

Teljast brot í báðum liðum varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði mætti við fyrirtökumálsins 3. maí 2023 og játaði brot sín án undandráttar.

Var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði krefst þess í málinu að honum verði gerð sú vægasta refsing sem lög leyfa.

Með skýlausri játningu ákærða, sem fær stoð í framlögðum gögnum, þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur árið [...]. Samkvæmt sakavottorði ákærða dags. 9. mars 2023 gekkst ákærði 5. mars 2019 undir 120.000 króna sektargerð lögreglustjóra fyrir akstur sviptur ökurétti. Þá gekkst ákærði 20. október 2020 undir 560.000 króna sektargerð lögreglustjóra og var sviptur ökuréttindum í 5 ár, meðal annars fyrir akstur sviptur ökurétti. Loks var ákærði með dómi Héraðsdóms Reykjaness 4. nóvember 2022 dæmdur í 30 daga fangelsi, skilorðsbundið tvö ár, fyrir brot gegn almennum hegningarlögum. Brot þau sem ákærði er nú sakfelldur fyrir voru framin fyrir uppkvaðningu framangreinds dóms Héraðsdóms Reykjaness frá 4. nóvember 2022. Ber því að dæma ákærða hegningarauka fyrir hin nýju brot er samsvari þeirri þyngingu hegningar sem kynni að hafa orðið ef dæmt hefði verið um öll brotin í einu lagi, sbr. 78. gr. almennra hegningarlaga nr. 19/1940. Verður sú refsing jafnframt tiltekin með hliðsjón af 77. gr. laganna. Með vísan til 60. gr. almennra hegningarlaga verður skilorðshluti fyrri dóms nú tekinn upp og ákærða gerð refsing fyrir bæði málin í einu lagi. Samkvæmt framansögðu telst sviptingarakstur ákærða nú ítrekaður í þriðja sinn. Að öðru leyti hefur sakaferill ákærða samkvæmt sakavottorði ekki áhrif við ákvörðun refsingar í máli þessu. Við ákvörðun refsingar er einnig litið til þess að ákærði hefur játað brot sín án undandráttar. Með vísan til framangreinds og dómaframkvæmdar þykir refsing ákærða hæfilega ákveðin fangelsi í 75 daga, en fresta skal fullnustu 30 daga fangelsisrefsingarinnar og skal hún falla niður að liðnum tveimur árum frá dómsbirtingu, haldi ákærði almennt skilorð 57. gr. almennra hegningarlaga nr. 19/1940.

Engan sakarkostnað leiddi af meðferð málsins Af hálfu ákæruvaldsins fór Á-kk-nf B-kk-nf S-kk-nf aðstoðarsaksóknari með málið.

H-kvk-nf B-kvk-nf R-kvk-nf aðstoðarmaður dómara kveður upp dóm þennan.

Dómsorð:

Ákærði, S-kk-nf B-kk-nf A-kk-nf, sæti fangelsi í 75 daga, en fresta skal fullnustu 30 daga af fangelsisrefsingunni og skal hún falla niður að liðnum tveimur árum frá dómsbirtingu að telja, haldi ákærði almennt skilorð 57. gr. almennra hegningarlaga nr. 19/1940.

H-kvk-nf B-kvk-nf R-kvk-nf